Diari Oficial de la Generalitat Valenciana


Sumari del DOGV 6798, del 18-06-2012 (2012/5388)

Notificació de la interlocutòria dictada en l'expedient de domini per represa del tracte successiu número 1687/2011.
--------------------------------------------------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5388


Organisme emissor
:   Jutjat de Primera Instància Número 7 de València

Tipus de document
:   Anunci

Notificació de la interlocutòria dictada en l'expedient de domini per represa del tracte successiu número 1687/2011. [2012/5388]  
Expedient de domini: represa del tracte 001687/2011.  
De: Vicente José Antonio Pastor Sorní i Ministeri Fiscal.   
Procuradora: Rosa Ana Pérez Pochol.  
Contra: Vicente Balaguer Palanca, Francisco Balaguer Castelló i María Isabel Malmierca Sánchez.   
Cèdula de notificació   
En el procediment de la referència s'ha dictat la resolució que, literalment, diu així:   
«Interlocutòria número 195/2012   
Jutge/magistrat jutge: Ignacio W. Luján Muñoz.   
València, 10 de maig de 2012   
Antecedents de fet   
Primer. Davant d'este Jutjat se seguix l'expedient de domini per represa del tracte successiu número 1687/2011, a instàncies de Vicente José Antonio Pastor Sorní, representat per la procuradora Rosa Ana Pérez Puchol, contra Vicente Balaguer Palanca, Concepción Palanca Carsí, Francisco Balaguer Castelló i María Isabel Malmierca Sánchez.   
  
Segon. Que, en data 3 d'octubre de 2011, es va presentar una sol·licitud de represa del tracte successiu respecte de la finca següent:   
Urbana sítia al carrer de l'Arquitecte Carbonell, número 11, porta 3, planta segona, finca registral número 28458, inscrita en el Registre de la Propietat número 10 de València, tom 1351, llibre 278, foli 215, inscrita a favor de Francisco Balaguer Castelló i Concepción Palanca Carsí quant a una mitat indivisa en ple domini de caràcter de guanys, i a favor de Vicente Balaguer Palanca i María Isabel Malmierca Sánchez quant a l'altra mitat indivisa en ple domini de caràcter de guanys.   
  
Se sol·licitava que es dictara una interlocutòria per la qual s'estimara justificada la represa del tracte successiu sobre la finca esmentada i s'ordenara la inscripció al Registre de la Propietat de la nova titularitat de la finca a nom del promotor de l'expedient. Amb la sol·licitud es van presentar els documents acreditatius del dret del sol·licitant.   
Tercer. Que, una vegada admés a tràmit l'expedient de domini, es va traslladar al Ministeri Fiscal, a les persones interessades conegudes personalment i a les persones ignorades a qui poguera perjudicar la inscripció sol·licitada per edictes, a fi que tots ells, en el termini dels 10 dies següents pogueren comparéixer davant del Jutjat per a al·legar el que convinguera al seu dret. Els edictes es van fixar en el tauler d'anuncis d'este Jutjat, en el butlletí oficial de l'Ajuntament de València, en el Butlletí Oficial de la Província de València i en el diari El Mundo sense que es formalitzara cap reclamació o oposició dins dels terminis concedits.   
Quart. Que després que l'expedient seguira tots els seus tràmits i una vegada practicada la prova proposada i admesa, va ser oït el Ministeri Fiscal, el qual va informar en el sentit que no s'oposava a l'aprovació de l'expedient en la forma sol·licitada.   
Fonaments de dret   
Primer. L'expedient de domini està regulat en els articles 199 a 202 de la Llei Hipotecària i 272 a 287 del Reglament Hipotecari. Estos articles establixen la possibilitat de recórrer a este instrument jurídic, amb caràcter restrictiu i taxatiu, a fi d'aproximar la realitat registral a l'extraregistral, però només amb tres finalitats:   
a) La falta d'inscripció, si pertoca, de la finca que es pretenga immatricular.   
b) La descripció actual segons el registre i l'última inscripció de domini de la finca l'extensió de la qual es tracte de rectificar.  
c) L'última inscripció de domini i totes les altres que estiguen vigents, qualsevol que en siga la classe, quan es tracte de reprendre el tracte successiu interromput del domini o dels drets reals.  
Així doncs, una de les finalitats de l'expedient de domini, segons la legislació hipotecària, és la de servir de mitjà apropiat per a declarar només a l'efecte de possibilitar la inscripció, l'adquisició efectiva pel promotor del domini invocat, però només en aquells casos en què no deriva de manera directa d'un titular inscrit, perquè cal que s'haja produït una ruptura en el tracte registral de la finca i no una successió de titularitats immediates. És a dir, la finalitat defectiva de l'expedient no és més que la de facilitar l'accés al Registre de la Propietat a un títol de domini que inicialment es presenta amb un mínim de raonabilitat, sempre que s'acredite l'existència de titularitats intermèdies no inscrites.   
  
Segon. En este cas, consta acreditat per la documental aportada que la finca objecte d'este expedient està inscrita a nom de Vicente Balaguer Palanca, Concepción Palanca Carsí, Francisco Balaguer Castelló i María Isabel Malmierca Sánchez.   
Així mateix, consta acreditat que els titulars registrals van vendre la finca esmentada a Purificación Sorní Roig en data 13 de novembre de 1967 per mitjà d'un contracte privat de reserva que no va ser elevat a escriptura pública. Consta igualment acreditat que Purificación Sorní Roig va morir en data 15 de desembre de 2003, havent atorgant testament en data 9 de juny de 1994 davant del notari Jaime Alberto Pi Soriano, on disposava que instituïa hereu universal el seu fill ja esmentat, Vicente José Antonio Pastor Sorní, promotor d'este expedient de domini i posseïdor actual de la finca en qüestió.   
Consta llavors acreditada la concurrència dels requisits legalment exigits per a considerar provada la represa del tracte successiu.   
  
Tercer. Que una vegada acreditat pel sol·licitant els fets al·legats en el seu escrit inicial, i després d'haver-se complit el que preceptuen els articles 201 i 202 de la Llei Hipotecària i 274 i 286 del Reglament Hipotecari, i atés que s'ha observat que les citacions s'han dut a terme, segons disposa l'article 201, regla tercera de la Llei Hipotecària, que han sigut citades les persones que puguen tindre algun dret real sobre la finca i han sigut convocades les persones ignorades a qui puga perjudicar la inscripció sol·licitada mitjançant edictes fixats als llocs assenyalats adés, sense que hagen manifestat res respecte d'això dins del termini legalment establit, pertoca considerar acreditada la represa del tracte successiu interromput des dels anteriors titulars registrals fins al sol·licitant d'este expedient, Vicente José Antonio Pastor Sorní, i cal cancel·lar les inscripcions contradictòries a les quals es referix l'article 202 de la Llei Hipotecària.   
Quart. Complint el requisit de l'article 286 del Reglament Hipotecari, cal fer constar que les citacions a les possibles persones interessades ignorades s'han efectuat per edictes, i a les persones conegudes personalment per correu certificat amb un justificant de recepció.   
Part dispositiva  
Dispose: que és procedent la sol·licitud presentada per Vicente José Antonio Pastor Sorní, representat per la procuradora Rosa Ana Pérez Puchol, i declare el seu domini sobre la finca descrita en el fet segon d'esta resolució, per haver-se acreditat el tracte successiu entre els titulars registrals i el sol·licitant i, en conseqüència, n'ordene la inscripció al Registre de la Propietat en la forma que establix la legislació vigent, disposant igualment la cancel·lació de la inscripció contradictòria que hi consta.  
Una vegada siga ferma esta interlocutòria, que el secretari judicial expedisca un manament per duplicat al registrador de la propietat per a complir el que s'ha ordenat i que n'adjunte una testimoniança de la sol·licitud.   
Guardeu l'original en el llibre d'interlocutòries i deixeu-ne una testimoniança en este expedient.   
I perquè valga de notificació a les persones interessades en este procediment, la identitat o domicili dels quals es desconeix, s'estén esta cèdula perquè valga de notificació.  
  
València, 14 de maig de 2012.- El secretari: Ricardo Alonso Gurrea.